
 MINISTRIA E TURIZMIT, KULTURËS DHE SPORTIT


NJOFTIM PËR HAPJEN E PROCEDURËS SË KONKURRIMIT 

1. Institucioni Përgjegjës 

Emri dhe adresa e Institucionit Përgjegjës:
Emri 	Ministria e Turizmit Kulturës dhe Sportit
Adresa    Rruga “Aleksandër Moisiu” Nr.76, ish-Kinostudjo “Shqipëria e re”, Tiranë
Tel/Fax	+355 ______________________________
E-mail dhe personi i kontaktit: info@mtks.gov.al
Faqja e Internetit: www.mtks.gov.al 

2. Objekti 
Dhënie në përdorim të pasurisë kulturore publike

2.1	Përshkrimi i shkurtër i kontratës
Dhënie në përdorim ambienti shërbimi në pasurinë kulturore Kalaja e Prezës, monument kulture, kategoria e parë, me qëllim rijetësimi.
Burimi i financimit: Nga burimet financiare të subjektit të shpallur fitues nga procedura konkurruese. 

2. 2	Kohëzgjatja e kontratës ose afati kohor për ekzekutimin: deri në 20 (njëzet) vjet me të drejtë rinovimi.
2.3	Vendndodhja e objektit të konkurrimit:
Ambient shërbimi në oborrin e Kalasë së Prezës, me sipërfaqe prej 100 m2.
Kalaja gëzon statusin “pasuri kulturore”, shpallur me Vendim Nr.95, datee 16.10.1948 nga Instituti i Shkencave, me Urdhër nr.6, datë 15.01.2026 nga Rektorati i Universiteti Shtetëror të Tiranës, me Urdhër Nr. 1885, datë 10.06.1973 nga Ministria e Arsimit dhe Kulturës. 
3. Kriteret
3.1	Kriteret e Konkurrimit
Personi fizik ose juridik, që kërkon të marrë në përdorim një pasuri kulturore publike, duhet të përmbushë kriteret si më poshtë:
a) personi fizik
i. të mos jetë dënuar me vendim gjyqësor të formës së prerë për vepra penale në fushën e trashëgimisë kulturore;
ii. të jetë i regjistruar në regjistrat publikë;
iii. të mos jetë në procedura likuidimi dhe falimentimi;
iv. të ketë burimet e mjaftueshme financiare për marrjen në përdorim të pasurisë kulturore
publike, duke vërtetuar disponimin e kapaciteteve financiare për mbulimin e shpenzimeve për realizimin e projektit;
v. të disponojë kapacitetet teknike dhe ligjore për të marrë përsipër përdorimin e pasurisë
kulturore;
vi. të disponojë personelin e specializuar ose të sigurojë bashkëpunimin me persona të
specializuar;
b) personi juridik:
i. drejtuesi dhe/ose administratori të mos jenë dënuar me vendim gjyqësor të formës së prerë për vepra penale në fushën e trashëgimisë kulturore;
ii. të ketë fituar personalitet juridik nëpërmjet regjistrimit në regjistrat publikë;
iii. të mos jetë në procedura likuidimi dhe falimentimi;
iv. të ketë burimet e mjaftueshme financiare për marrjen në përdorim të pasurisë kulturore
publike, duke vërtetuar disponimin e kapaciteteve financiare për mbulimin e shpenzimeve për realizimin e projektit;
v. të disponojë kapacitetet teknike dhe ligjore për të marrë përsipër përdorimin e pasurisë
kulturore të paluajtshme, sipas formës së përdorimit të kërkuar;
vi. të disponojë personelin e specializuar ose të sigurojë bashkëpunimin me persona të
specializuar.
Subjektet konkurruese, ndër të tjera, duhet të sigurojnë burime vjetore bazë për ruajtjen dhe mirëmbajtjen e vlerave të paluajtshme kulturore mbi bazën e pronës nën rijetëzim dhe, në rastet kur janë të pranishme vlerat arkeologjike ose të dhëna rreth vendeve arkeologjike apo objekteve, edhe burime për studimet arkeologjike, deri në eksplorimin e plotë të zonës së pranuar

3.2. Për të provuar plotësimin e kritereve të përgjithshme, subjektet e interesuara dorëzojnë dokumentacionin, si më poshtë vijon:
a) vetëdeklarim për gjendjen gjyqësore;
b) ekstrakt historik të regjistrimit të subjektit në regjistrat publikë;
c) dokumentacion financiar (vërtetim bankar i 3 (tre) muajve të fundit);
ç) dokumentacion tatimor, sipas përcaktimeve të komisionit në varësi të projektit;
d) dokumentacion teknik, sipas përcaktimeve të komisionit në varësi të projektit;
dh) vërtetim nga tatimet për numrin e punonjësve

4. Dokumentacioni 
Dosja e dorëzuar, përveç dokumentacionit të përcaktuar në pikën 3, duhet të përmbajë dhe dokumentet specifike, si më poshtë vijon
i. propozimin për marrjen në përdorim të pasurisë kulturore;
ii. projektin e rijetësimit, sipas nenit 185, të ligjit nr. 27/2018, “Për trashëgiminë kulturore dhe muzetë”, i ndryshuar
iii. analizën e detajuar të projektit; 
iv. planin e zhvillimit të territorit; 
v. dokumentacionin për pjesëmarrje në projekte të mëparshme; 
vi. garancinë për miradministrimin e pronës, në formën e një vërtetimi bankar, të 3 (tre) muajve të fundit nga data e dorëzimit të dokumentacionit, në vlerën jo më pak se 10 (dhjetë) % të projektit të propozuar; 
vii. vërtetim për xhiron mesatare vjetore të 3 (tri) viteve të fundit, në vlerën prej minimalisht 50 (pesëdhjetë) % të vlerës së investimit të parashikuar në projektin e propozuar


5. Procedura
5.1. Lloji i procedurës: Procedurë konkurruese për dhënie në përdorim me qëllim rijetëzim

5.2 Kriteret e vlerësimit: 

Për dhënien në përdorim të pasurisë kulturore publike me qëllim rijetësimi, përveç kritereve si më lart, vlerësohet:
	Nr.
	Kriteri
	Pikët

	1
	plani i kryerjes së ndërhyrjeve ruajtëse dhe mbrojtëse, në varësi të objektit të veprimtarisë (plani i veprimit);
	20

	2
	niveli i investimit në raport me ruajtjen e promovimin e pasurisë kulturore;

	20

	3
	cilësia e projektit të rijetësimit të propozuar, hartuar sipas parashikimeve të ligjit nr. 27/2018, “Për trashëgiminë kulturore dhe muzetë”, i ndryshuar.

	20



Pasuria kulturore publike jepet në përdorim, kur veprimtaria për të cilën jepet në përdorim:

	Nr. 
	Kriteri
	Pikët

	1
	është në përputhje me funksionin dhe vlerat kulturore të pasurisë së miratuar, sipas vendimit të KKMPK-së;
	10

	2
	promovon vlerat kulturore të pasurisë;
	10

	3
	garanton shfrytëzimin e pasurisë kulturore në kuptim të ligjit nr. 27/2018, “Për trashëgiminë kulturore dhe muzetë”, si dhe aksesin nga publiku;

	10

	4
	ofron shërbime cilësore për publikun.
	10



5.3 Afati kohor për dorëzimin e ofertave ose kërkesave për pjesëmarrje: 
Dokumentacioni i kërkuar paraqitet brenda 30 (tridhjetë) ditëve nga data e botimit të njoftimit.
[bookmark: _GoBack]             Data:  12.11.2026;   Ora: 10:00
             Vendi: Në ambientet e Ministrisë Turizmit, Kulturës dhe Sportit, Salla Protokollit, kati   
      përdhe.

5.4	Gjuha(-ët) për hartimin e ofertave ose kërkesave për pjesëmarrje:  
	
	Shqip
	· 
	Shënim: 
Dokumentacioni paraqitet në gjuhën shqipe, origjinal ose i njësuar me origjinalin. Dokumentet nga shtetet e huaja paraqiten të legalizuara, të përkthyera në gjuhën shqipe dhe të noterizuara sipas legjislacionit në fuqi.



6 .	Informacione plotësuese
6.1. Shqyrtimi 
Komisioni shqyrton e vlerëson dokumentacionin e paraqitur brenda 30 (tridhjetë) ditëve kalendarike nga përfundimi i afatit të dorëzimit
Mungesa e dokumenteve që vërtetojnë plotësimin e ndonjërit prej kritereve të përcaktuara në kreun II të Vendimit nr. 857, datë 24.12.2019 “Për përcaktimin e procedurave dhe të kritereve të konkurimit, formën dhe kohëzgjatjen e kontratës dhe metodologjinë e caktimit të tarifave për dhënien në përdorim të pasurive kulturore publike, sjell skualifikimin e subjektit të interesuar. Ky fakt konstatohet në relacionin përfundimtar të komisionit. 
Procesi i vlerësimit vazhdon edhe kur është paraqitur së paku një propozim i vlefshëm. Propozim i vlefshëm konsiderohet propozimi që nuk mund të skualifikohet sipas parashikimeve të këtij vendimi.
Komisioni bën vlerësimin e projektit dhe të elementeve të tjera të konkurrimit, sipas kritereve të përcaktuara në Vendimin nr. 857, datë 24.12.2019 “Për përcaktimin e procedurave dhe të kritereve të konkurimit, formën dhe kohëzgjatjen e kontratës dhe metodologjinë e caktimit të tarifave për dhënien në përdorim të pasurive kulturore publike”.
.
6.2	Informacione shtesë (vendi, zyra, mënyrat për dorëzimin e dokumentacionit) 
Subjektet e interesuara për të marrë pjesë në konkurrimin publik dorëzojnë dokumentacionin e mësipërm pranë protokollit të Ministrisë së Turizmit Kulturës dhe Sportit ose me postë fizike, ose elektronike, në adresën info@mtks.gov.al brenda datës 12.11.2026, Ora: 10:00.

Ofertat do të hapen në ambientet e Ministrisë së Turizmit Kulturës dhe Sportit, Salla Protokollit, kati përdhe.

